Ślōnsk Česki, downij tyż Morawski Ślōnsk, do 1918 Austrijacki Ślōnsk, miyndzy 1918 a 1945 tyż Sudecki Ślōnsk – je to geszichtowo krajina położōna na wschodzie Czeskij Republiki ô wiyrchu 4 452 km2 zamiyszkana bez ōngyfer 1 miljōn ludzi. Historyczno stolica to Ôpawa. Krōm teroźnygo ôbwodu Jeseník (kery je tajlōm Olmickigo Kreju), terytoriōm noleży do Ślōnskomorawskigo Kreju. Na połedniu Czeski Ślōnsk sōmsiaduje ze Morawijōm; na połedniowym wschodzie ze Słowacyjōm; na wschodzie, pōłnocy a połedniowym zachodzie ze polskōm tajlōm Ślōnska (gynau s wojewōdztwōma dolnoślōnskim, ślōnskim a ôpolskim).